**Članak 6.**

**OBRAZLOŽENJE OPĆEG DIJELA I. IZMJENA I DOPUNA FINANCIJSKOG PLANA**

**DJEČJEG VRTIĆA GRIGOR VITEZ, SAMOBOR ZA 2023.GODINU**

1. **PRIHODI I PRIMICI**

U 2023. godini planirano je ostvarenje ukupnih prihoda Dječjeg vrtića Grigor Vitez u iznosu 2.790.617 EUR. Izmjenama i dopunama Financijskog plana planirano je povećanje ukupnih prihoda na 2.806.567 EUR.

U strukturi planiranih ukupnih prihoda za 2023. godinu najveći udio imaju Opći prihodi i primici iz sredstava Grada Samobora sa 78,16%, nakon toga prihodi za posebne namjene 19,53%, prihodi iz pomoći 1,07%, vlastiti prihodi 0,38%, prihodi od donacija 0,85% te prihodi od nefinancijske imovine 0,01%.

**Prihodi poslovanja (račun 6)**

Prihodi poslovanja (pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga, priodi od donacija te povrati po protestiranim jamstvima, prihodi iz nadležnog proračuna i od HZZO-a temeljem ugovornih obveza) u 2023.godini planirani su u iznosu 2.790.617 EUR te su Izmjenama i dopunama Financijskog plana uvećani za 15.950 EUR.

**Pomoći iz inozemstva i od subjekata unutar općeg proračuna (skupina 63) -** planirane su u iznosu 19.908 EUR za 2023.god.

Od navedenog iznosa 18.581 EUR odnosi se na sufinanciranje programa javnih potreba u predškolskom odgoju i obrazovanju od strane Ministarstva znanosti i obrazovanja (podskupina 636).

U Dječji vrtiću Grigor Vitez sufinancira se program za djecu s teškoćama koja su integrirana u redovite odgojno-obrazovne skupine i program predškole.

Iznos pomoći ovisi o broju upisane djece u navedene programe.

Izmjenama i dopunama Financijskog plana zbog promjene broja djece s teškoćama u razvoju povećan je planirani iznos tih prihoda za 10.000 EUR.

Preostali dio od 1.327 EUR odnosi se na refundaciju plaćenih troškova prethodnih pregleda zaposlenika od strane HZZO-a (podskupina 634).

**Prihodi od imovine (skupina 64)** – odnose se na planirani 1 EUR prihoda od kamata na oročena sredstva i depozite po viđenju na računu vrtića otvorenom u Raiffeisen banci jer se primljena sredstva odmah bez zadržavanja na računu proslijeđuju.

**Prihodi od upravnih i administrativnih pristojbi, pristojbi po posebnim propisima i naknada** **(skupina 65)** – planirani su u iznosu 548.338 EUR od čega se 548.192 EUR odnosi na uplate roditelja za naknadu za boravak djece u vrtiću (iz izvora prihodi iz posebnih namjena).

Iznos je planiran na temelju upisane djece i srazmjerno prihodu realiziranom u 2022.godini.

Planira se uvećani prihod u 2023. godini zbog uvedenog Univerzalnog sportskog programa te otvaranja novog vrtića u Molvicama 01.09.2023. sa tri nove odgojne skupine.

Preostali iznos od 146 EUR kroz sve tri godine planiran je za moguće refundacije štete od osiguravajućeg društva (iz izvora prihodi od nefinancijske imovine).

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66)** – planirani su u iznosu 14.625 EUR.

10.617 EUR (podskupina 661)odnosi se na planirani prihod od najma tri sportske dvorane te je veći u odnosu na 2022.godinu zbog povećanja cijena najma od 01.09.2022. godine.

4.008 EUR (podskupina 663) odnosi se na planirani prihod od donacija za sudjelovanje djece na dječjem fašniku te eventualnih dodatnih donacija od pravnih i fizičkih osoba izvan općeg proračuna.

U 2023. primljena je donacija Lush-a, šivaćeg stroja, računala te se očekuje donacija još računalne opreme. Iz tih razloga Izmjenama i dopunama Financijskog plana povećan je navedeni prihod za 19.950 EUR.

**Prihodi iz nadležnog proračuna i od HZZO-a temeljem ugovornih obveza (skupina 67)** – planirani su u iznosu 2.207.745 EUR za 2023. godinu što je 12,4% više od plana u 2022.godini zbog povećane osnovice za izračun plaće, povećanje minulog rada, materijalnih prava i zapošljavanje 8 novih djelatnika zbog otvaranja novog objekta vrtića u Molvicama (podskupine 311, 312,313).

Na povećanje prihoda iz skupine 67 utjecalo je i uvođenje aplikacije Okitoki (podskupina 323 i 412) te sudjelovanje nadležnog proračuna u povećanim troškovima za električnu energiju (skupina 322).

S obzirom na produljenje mjera Vlade RH koje osiguravaju stabilne cijene za električnu energiju za narednih 6 mjeseci u Izmjenama i dopunama Financijskog plana smanjen je ovaj prihod za 14.000 EUR.

1. **RASHODI POSLOVANJA**

Ukupni planirani rashodi iznose 2.816.617 EUR za 2023. godinu

Izmjenama i dopunama Financijskog plana ukupni rashodi umanjeni su za 15.041 EUR.

Struktura rashoda jednaka je kao kod prihoda.

* 1. **Rashodi poslovanja (račun 3)**

Rashode poslovanja čine rashodi za zaposlene, materijalni rashodi, financijski rashodi i ostali rashodi.

**Rashodi za zaposlene (skupina 31)** – zbog povećanja osnovice za izračun plaće (500 EUR), povećanog minulog rada kod svih zaposlenih (0,5% po godini staža) , povećanja neoporezivih iznosa kod isplate materijalnih prava (dar djeci do 15 godina starosti, božićnica, regres, uskrsnica) i zapošljavanje 8 novih djelatnika zbog otvaranja novog objekta vrtića u Molvicama planirani rashodi za zaposlene u 2023. godini iznose 2.128.855 EUR što je 8,6% više od planiranih rashoda u 2022. godini.

Isplaćuju se iz izvora općih prihoda i primitaka i prihoda za posebne namjene.

Izmjenama i dopunama Financijskog plana povećani su rashodi za zaposlene iz izvora općih prihoda i primitaka za 9.695 EUR zbog većih materijalnih troškova od planiranih, navedeno je pokriveno iz rashoda za energiju iz istog izvora.

**Materijalni rashodi (skupina 32)** – planirani materijalni rahodi porasli su 2023. godini za 20,7% zbog velikog povećanja troškova energije (podskupina 322) te povećanja svih ostalih troškova kao što su uredski materijal (3221), troškovi službene radne i zaštitne odjeće i obuće (3227), zakupnine i najamnine (3235) te ostali troškovi iz te skupine.

Planiraju se povećani rashodi za sitan inventar i didaktiku (3225), stručno usavršavanje zaposlenika-predškola (3213) uredskog materijala i ostalih materijalnih rashoda za potrebe predškole i djece s teškoćama, a sve iz povećanih prihoda od pomoći (zbog većeg broja djece s teškoćama).

U ovoj skupini samo u 2023. godini planiran je rashod za računalne usluge (3238) iz izvora općih prihoda i primitaka u iznosu 10.618 EUR zbog uvođenja aplikacije Okitoki.

Zbog pokrivanja dijela navedenih povećanih troškova smanjeni su planirani rashodi za službena putovanja (3211), ostale naknade troškova zaposlenima (3214), usluge tekućeg i investicijskog održavanja (3232), usluge promidžbe i informiranja (3233), intelektualne i osobne usluge (3237) te ostali nespomenuti rashodi poslovanja (3299) iz izvora posebnih namjena.

Materijalni rashodi pokrivaju se iz svih izvora prihoda (općih, vlastitih, posebne namjene, prihodi od pomoći, donacija i iz prihoda od nefinancijske imovine).

Zbog produljenje mjera Vlade RH koje osiguravaju stabilne cijene za električnu energiju za narednih 6 mjeseci u Izmjenama i dopunama Financijskog plana smanjen je rashod za energiju za 25.000 EUR iz općih prihoda i primitaka i 25.000 EUR iz posebnih namjena.

Iz općih prihoda i primitaka 9.695 dio je raspoređen na skupinu 31 i mali dio u skupini 32, a za 14.000 EUR umanjeni su rashodi iz tog izvora.

Iz prihoda iz posebnih namjena navedenih 25.000 EUR raspoređeno je uglavnom unutar skupine 32.

**Financijski rashodi (34)** – planirane bankarske usluge i usluge platnog prometa (3431) uvećane su za 13,9% u 2023. godini zbog povećanih troškova navedenih usluga u 2022.godini te očekivanog eventualnog rasta u 2023. godini.

U skupini 34 smanjen je rashod za zatezne kamate (3433) jer se u praksi pokazalo da do sada planirani iznos nije realiziran.

* 1. **Rashodi za nabavu nefinancijske imovine (račun 4)**

Rashode za nabavu nefinancijske imovine čine rashodi za nabavu neproizvedene dugotrajne imovine te rashodi za nabavu proizvedene dugotrajne imovine.

**Rashodi za nabavu neproizvedene dugotrajne imovine (41)** – planirani su u iznosu 1.328 EUR samo za 2023. godinu zbog uvođenja aplikacije Okitoki (licenca) iz izvora općih prihoda i primitaka.

Kod planiranja ovog rashoda nije uzet u obzir PDV pri plaćanju računa za navedenu aplikaciju pa je Izmjenama i dopunama Financijskog plana rashod skupine 41 uvećan za iznos 332 EUR.

**Rashodi za nabavu proizvedene dugotrajne imovine (42)** – planirani su u iznosu 20.837 EUR.

Izmjenama i dopunama Financijskog plana navedeni rashod uvećan je:

* Iz izvora posebnih namjena za 4.500 EUR zbog naknadne potrebe kupovanja dodatnih klima uređaja, zbog toga je umanjen rashod iz skupine 32 te dijelom iz viška prihoda iz istog izvora.
* Iz izvora prihoda od pomoći 10.000 EUR jer se planira povećan prihod iz tog izvora.
* Iz izvora prihoda od donacija 15.300 EUR zbog dobivene neplanirane donacije šivačeg stroja te računalne opreme.

1. **Rezultat poslovanja (račun 9)**

U 2023. godini bio je planiran ukupni prihod (6+7) u iznosu 2.790.617 EUR, a ukupni planirani rashod (3+4) 2.816.617 EUR. Razliku od 26.000 EUR - planirani višak (9221) na dan 31.12.2022. sastojato se od 23.903 EUR iz izvora prihodi za posebne namjene te 2.097 EUR iz izvora prihodi od pomoći.

Iz prenesenog viška iz prihoda za posebne namjene planirano je podmiriti dio rashoda za usluge tekućeg i investicijskog održavanja (3232) u iznosu 24.567 EUR.

Iz prenesenog viška iz prihoda od pomoći planirano je podmirenje rashoda za uredski materijal i ostale materijalne rashode u iznosu 664 EUR te sitan inventar i didaktika (3225) u iznosu 1.433 EUR, a sve za potrebe djece programa predškole i TUR-a.

Nakon završetka 2022. godine prikazom ostvarenih prihoda i rashoda na 31.12.2022. nastaje stvarni višak u iznosu 25.141 EUR iz izvora prihoda posebnih namjena.

Zbog toga je u Izmjenama i dopunama Financijskog plana u ukupnom iznosu umanjen prenesenI višak za 859 EUR.

Odlukom o raspodjeli rezultata za 2022. godinu od strane Upravnog vijeća navedeni višak iz izvora posebnih namjena raspoređen je na uredski materijal i ostale materijalne rashode u iznosu 5.099,74 EUR i materijal i sirovine u iznosu 20.041,17 EUR.

Ukupni planirani prihodi iznose 2.806.567 EUR, a ukupni planirani rashodi iznose 2.831.708 EUR.